Quesu Ovín - Uiquipedia

# Quesu Ovín

### De Uiquipedia

El quesu Ovín faise n'Asturies

Imaxen:Ovín empaquetado.jpg
Quesu Ovín, variedá de cabra, embaláu

## [editar] Ellaboración

Cuéyese la lleche de cabra o bien de mezcla con oveya y métese nun tanque de fríu. Pasteurízase y améstase-y formientu y el cuayu industrial. Depués de 45 minutos córtase'l cuayu que nos sal en cachos pequeños. Estos cachos amásense nuna cuba pa dempués prensalos. Una vez quitáu'l sueru métense en moldes con pañu. Vuelve a prensase metiéndolo en salmoria demientres 12 hores. Tres finar esti procesu déxase madurar de mes a mes y mediu.

Quesu Ovín, variedá de cabra, cortáu

## [editar] Característiques

Trátase d'un quesu de forma cilíndrica, pequeñu ya que pesa ente unos 400 y 500 gramos. L'interior o pasta ye blancu'l fechu namái con lleche de cabra y de color crema'l de mezcla con oveya. La corteza ye del mesmu collor que'l quesu y tien una testura estriada.

## [editar] Zona d'ellaboración

Esti quesu faise na quesería de Joaquín Sánchez ya Isabel Fernández, nel conceyu de Nava. Tien el nome del pueblu d'Ovín

Retrieved from "http://ast.wikipedia.org../../../q/u/e/Quesu_Ov%C3%ADn_aaf1.html"

Categoría: Quesos d'Asturies

##### Views

- Artículu
- Discusión
- Revisión actual

##### Buscar

##### Otres llingües

- Español